# Euroopa Liidu C 130/2023

| | ISSN 1977-0898 |
| --- | --- |
| Euroopa Liidu
  Teataja | C 130 |
| | |
| Eestikeelne väljaanne | Teave ja teatised | 66. aastakäik14. aprill 2023 |

ISSN 1977-0898

Euroopa Liidu

Teataja

C 130

Eestikeelne väljaanne

Teave ja teatised

66. aastakäik14. aprill 2023

---

| Sisukord | Lehekülg |
| --- | --- |
| | II   Teatised |
| | EUROOPA LIIDU INSTITUTSIOONIDE, ORGANITE JA ASUTUSTE TEATISED |
| | Euroopa Komisjon |
| 2023/C 130/01 | Vastuväidete esitamisest loobumine teatatud koondumise kohta (Juhtum M.11031 – HITACHI CONSTRUCTION MACHINERY / KIESEL / EAC) (
  1
  ) | 1 |
| 2023/C 130/02 | Vastuväidete esitamisest loobumine teatatud koondumise kohta (Juhtum M.11023 – ADP / JCDECAUX / MEDIA AEROPORTS DE PARIS JV) (
  1
  ) | 2 |
| 2023/C 130/03 | Vastuväidete esitamisest loobumine teatatud koondumise kohta (Juhtum M.11023 – ADP / JCDECAUX / MEDIA AEROPORTS DE PARIS JV) (
  1
  ) | 3 |

Sisukord

Lehekülg

II   Teatised

EUROOPA LIIDU INSTITUTSIOONIDE, ORGANITE JA ASUTUSTE TEATISED

Euroopa Komisjon

2023/C 130/01

Vastuväidete esitamisest loobumine teatatud koondumise kohta (Juhtum M.11031 – HITACHI CONSTRUCTION MACHINERY / KIESEL / EAC) (
  1
  )

1

1

2023/C 130/02

Vastuväidete esitamisest loobumine teatatud koondumise kohta (Juhtum M.11023 – ADP / JCDECAUX / MEDIA AEROPORTS DE PARIS JV) (
  1
  )

1

2

2023/C 130/03

Vastuväidete esitamisest loobumine teatatud koondumise kohta (Juhtum M.11023 – ADP / JCDECAUX / MEDIA AEROPORTS DE PARIS JV) (
  1
  )

1

3

---

| | IV   Teave |
| --- | --- |
| | TEAVE EUROOPA LIIDU INSTITUTSIOONIDELT, ORGANITELT JA ASUTUSTELT |
| | Nõukogu |
| 2023/C 130/04 | Teatis füüsilistele ja juriidilistele isikutele, üksustele ja asutustele, kelle suhtes kohaldatakse piiravaid meetmeid, mis on sätestatud nõukogu otsuses 2014/145/ÜVJP, mida on muudetud nõukogu otsusega (ÜVJP) 2023/756, ja nõukogu määruses (EL) nr 269/2014, mida rakendatakse nõukogu rakendusmäärusega (EL) 2023/755, mis käsitlevad piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega | 4 |
| 2023/C 130/05 | Teatis füüsilistele või juriidilistele isikutele, üksustele või asutustele, kelle suhtes kohaldatakse piiravaid meetmeid, mis on sätestatud nõukogu otsuses 2014/145/ÜVJP, mida on muudetud nõukogu otsusega (ÜVJP) 2023/756, ja nõukogu määruses (EL) nr 269/2014, mida rakendatakse nõukogu rakendusmäärusega (EL) 2023/755, mis käsitlevad piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega | 6 |
| | Euroopa Komisjon |
| 2023/C 130/06 | Euro vahetuskurss — 13. aprill 2023 | 7 |

IV   Teave

TEAVE EUROOPA LIIDU INSTITUTSIOONIDELT, ORGANITELT JA ASUTUSTELT

Nõukogu

2023/C 130/04

Teatis füüsilistele ja juriidilistele isikutele, üksustele ja asutustele, kelle suhtes kohaldatakse piiravaid meetmeid, mis on sätestatud nõukogu otsuses 2014/145/ÜVJP, mida on muudetud nõukogu otsusega (ÜVJP) 2023/756, ja nõukogu määruses (EL) nr 269/2014, mida rakendatakse nõukogu rakendusmäärusega (EL) 2023/755, mis käsitlevad piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

4

2023/C 130/05

Teatis füüsilistele või juriidilistele isikutele, üksustele või asutustele, kelle suhtes kohaldatakse piiravaid meetmeid, mis on sätestatud nõukogu otsuses 2014/145/ÜVJP, mida on muudetud nõukogu otsusega (ÜVJP) 2023/756, ja nõukogu määruses (EL) nr 269/2014, mida rakendatakse nõukogu rakendusmäärusega (EL) 2023/755, mis käsitlevad piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

6

Euroopa Komisjon

2023/C 130/06

Euro vahetuskurss — 13. aprill 2023

7

---

| | V   Teated |
| --- | --- |
| | ÜHISE KAUBANDUSPOLIITIKA RAKENDAMISEGA SEOTUD MENETLUSED |
| | Euroopa Komisjon |
| 2023/C 130/07 | Teade Hiina Rahvavabariigist pärit terastrosside ja -kaablite impordi suhtes kohaldatavate dumpinguvastaste meetmete aegumise läbivaatamise algatamise kohta | 8 |
| | MUUD AKTID |
| | Euroopa Komisjon |
| 2023/C 130/08 | Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti a kohase nimetuse registreerimise taotluse avaldamine | 20 |

V   Teated

ÜHISE KAUBANDUSPOLIITIKA RAKENDAMISEGA SEOTUD MENETLUSED

Euroopa Komisjon

2023/C 130/07

Teade Hiina Rahvavabariigist pärit terastrosside ja -kaablite impordi suhtes kohaldatavate dumpinguvastaste meetmete aegumise läbivaatamise algatamise kohta

8

MUUD AKTID

Euroopa Komisjon

2023/C 130/08

Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti a kohase nimetuse registreerimise taotluse avaldamine

20

---

| | |
| --- | --- |
| | (1)   EMPs kohaldatav tekst |

---

(1)   EMPs kohaldatav tekst

1

| ET | |
| --- | --- |

ET

---

II Teatised

EUROOPA LIIDU INSTITUTSIOONIDE, ORGANITE JA ASUTUSTE TEATISED

Euroopa Komisjon

| 14.4.2023 | ET | Euroopa Liidu Teataja | C 130/1 |
| --- | --- | --- | --- |

14.4.2023

ET

Euroopa Liidu Teataja

C 130/1

---

Vastuväidete esitamisest loobumine teatatud koondumise kohta

(Juhtum M.11031 – HITACHI CONSTRUCTION MACHINERY / KIESEL / EAC)

(EMPs kohaldatav tekst)

(2023/C 130/01)

30. märtsil 2023 otsustas komisjon loobuda vastuväidete esitamisest eespool nimetatud teatatud koondumise kohta ning kuulutada koondumine siseturuga kokkusobivaks. Otsuse aluseks on nõukogu määruse (EÜ) nr 139/2004 (1) artikli 6 lõike 1 punkt b. Otsuse täielik tekst on kättesaadav ainult inglise keeles ning see avaldatakse pärast seda, kui sellest on kustutatud võimalikud ärisaladused. Otsus on kättesaadav:

| — | Euroopa konkurentsialasel veebisaidil (http://ec.europa.eu/competition/mergers/cases/). Veebisaidil pakutakse mitut võimalust otsida konkreetset ühinemisotsust, sealhulgas ettevõtja nime, juhtumi numbri ja kuupäeva järgi ning tegevusalade registri kaudu; |
| --- | --- |

—

Euroopa konkurentsialasel veebisaidil (http://ec.europa.eu/competition/mergers/cases/). Veebisaidil pakutakse mitut võimalust otsida konkreetset ühinemisotsust, sealhulgas ettevõtja nime, juhtumi numbri ja kuupäeva järgi ning tegevusalade registri kaudu;

| — | elektroonilises vormis EUR-Lex’i veebisaidil (http://eur-lex.europa.eu/homepage.html?locale=et) dokumendinumbri 32023M11031 all. EUR-Lex pakub on-line-juurdepääsu Euroopa Liidu õigusele. |
| --- | --- |

—

elektroonilises vormis EUR-Lex’i veebisaidil (http://eur-lex.europa.eu/homepage.html?locale=et) dokumendinumbri 32023M11031 all. EUR-Lex pakub on-line-juurdepääsu Euroopa Liidu õigusele.

---

(1)  ELT L 24, 29.1.2004, lk 1.

---

| 14.4.2023 | ET | Euroopa Liidu Teataja | C 130/2 |
| --- | --- | --- | --- |

14.4.2023

ET

Euroopa Liidu Teataja

C 130/2

---

Vastuväidete esitamisest loobumine teatatud koondumise kohta

(Juhtum M.11023 – ADP / JCDECAUX / MEDIA AEROPORTS DE PARIS JV)

(EMPs kohaldatav tekst)

(2023/C 130/02)

30. märtsil 2023 otsustas komisjon loobuda vastuväidete esitamisest eespool nimetatud teatatud koondumise kohta ning kuulutada koondumine siseturuga kokkusobivaks. Otsuse aluseks on nõukogu määruse (EÜ) nr 139/2004 (1) artikli 6 lõike 1 punkt b. Otsuse täielik tekst on kättesaadav ainult prantsuse keeles ning see avaldatakse pärast seda, kui sellest on kustutatud võimalikud ärisaladused. Otsus on kättesaadav:

| — | Euroopa konkurentsialasel veebisaidil (http://ec.europa.eu/competition/mergers/cases/). Veebisaidil pakutakse mitut võimalust otsida konkreetset ühinemisotsust, sealhulgas ettevõtja nime, juhtumi numbri ja kuupäeva järgi ning tegevusalade registri kaudu; |
| --- | --- |

—

Euroopa konkurentsialasel veebisaidil (http://ec.europa.eu/competition/mergers/cases/). Veebisaidil pakutakse mitut võimalust otsida konkreetset ühinemisotsust, sealhulgas ettevõtja nime, juhtumi numbri ja kuupäeva järgi ning tegevusalade registri kaudu;

| — | elektroonilises vormis EUR-Lex’i veebisaidil (http://eur-lex.europa.eu/homepage.html?locale=et) dokumendinumbri 32023M11023 all. EUR-Lex pakub on-line-juurdepääsu Euroopa Liidu õigusele. |
| --- | --- |

—

elektroonilises vormis EUR-Lex’i veebisaidil (http://eur-lex.europa.eu/homepage.html?locale=et) dokumendinumbri 32023M11023 all. EUR-Lex pakub on-line-juurdepääsu Euroopa Liidu õigusele.

---

(1)  ELT L 24, 29.1.2004, lk 1.

---

| 14.4.2023 | ET | Euroopa Liidu Teataja | C 130/3 |
| --- | --- | --- | --- |

14.4.2023

ET

Euroopa Liidu Teataja

C 130/3

---

Vastuväidete esitamisest loobumine teatatud koondumise kohta

(Juhtum M.11023 – ADP / JCDECAUX / MEDIA AEROPORTS DE PARIS JV)

(EMPs kohaldatav tekst)

(2023/C 130/03)

30. märtsil 2023 otsustas komisjon loobuda vastuväidete esitamisest eespool nimetatud teatatud koondumise kohta ning kuulutada koondumine siseturuga kokkusobivaks. Otsuse aluseks on nõukogu määruse (EÜ) nr 139/2004 (1) artikli 6 lõike 1 punkt b. Otsuse täielik tekst on kättesaadav ainult prantsuse keeles ning see avaldatakse pärast seda, kui sellest on kustutatud võimalikud ärisaladused. Otsus on kättesaadav:

| — | Euroopa konkurentsialasel veebisaidil (http://ec.europa.eu/competition/mergers/cases/). Veebisaidil pakutakse mitut võimalust otsida konkreetset ühinemisotsust, sealhulgas ettevõtja nime, juhtumi numbri ja kuupäeva järgi ning tegevusalade registri kaudu; |
| --- | --- |

—

Euroopa konkurentsialasel veebisaidil (http://ec.europa.eu/competition/mergers/cases/). Veebisaidil pakutakse mitut võimalust otsida konkreetset ühinemisotsust, sealhulgas ettevõtja nime, juhtumi numbri ja kuupäeva järgi ning tegevusalade registri kaudu;

| — | elektroonilises vormis EUR-Lex’i veebisaidil (http://eur-lex.europa.eu/homepage.html?locale=et) dokumendinumbri 32023M11023 all. EUR-Lex pakub online-juurdepääsu Euroopa Liidu õigusele. |
| --- | --- |

—

elektroonilises vormis EUR-Lex’i veebisaidil (http://eur-lex.europa.eu/homepage.html?locale=et) dokumendinumbri 32023M11023 all. EUR-Lex pakub online-juurdepääsu Euroopa Liidu õigusele.

---

(1)  ELT L 24, 29.1.2004, lk 1.

---

IV Teave

TEAVE EUROOPA LIIDU INSTITUTSIOONIDELT, ORGANITELT JA ASUTUSTELT

Nõukogu

| 14.4.2023 | ET | Euroopa Liidu Teataja | C 130/4 |
| --- | --- | --- | --- |

14.4.2023

ET

Euroopa Liidu Teataja

C 130/4

---

Teatis füüsilistele ja juriidilistele isikutele, üksustele ja asutustele, kelle suhtes kohaldatakse piiravaid meetmeid, mis on sätestatud nõukogu otsuses 2014/145/ÜVJP, mida on muudetud nõukogu otsusega (ÜVJP) 2023/756, ja nõukogu määruses (EL) nr 269/2014, mida rakendatakse nõukogu rakendusmäärusega (EL) 2023/755, mis käsitlevad piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

(2023/C 130/04)

Ukraina territoriaalset terviklikkust, suveräänsust ja sõltumatust kahjustava või ohustava tegevusega seoses piiravaid meetmeid käsitleva nõukogu otsuse 2014/145/ÜVJP (1) (mida on muudetud nõukogu otsusega (ÜVJP) 2023/756 (2)) lisas ning nõukogu määruse (EL) nr 269/2014 (3) (mida rakendatakse nõukogu rakendusmäärusega (EL) 2023/755 (4)) I lisas nimetatud isikutele, üksustele ja asutustele tehakse teatavaks allpool esitatud teave.

Euroopa Liidu Nõukogu on otsustanud, et need isikud, üksused ja asutused tuleks lisada nende isikute, üksuste ja asutuste loetellu, kelle suhtes kohaldatakse piiravaid meetmeid, mis on sätestatud otsuses 2014/145/ÜVJP ja määruses (EL) nr 269/2014, mis käsitlevad piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega. Kõnealuste isikute, üksuste ja asutuste loetellu kandmise põhjendused on esitatud nimetatud lisade vastavates kannetes.

Kõnealuste isikute, üksuste ja asutuste tähelepanu juhitakse võimalusele taotleda asjaomase liikmesriigi või asjaomaste liikmesriikide pädevatelt asutustelt, kelle veebisaidid on toodud määruse (EL) nr 269/2014 II lisas, luba kasutada külmutatud rahalisi vahendeid põhivajadusteks või erimakseteks (vt määruse artikkel 4).

Kõnealused isikud, üksused ja asutused võivad enne 1. juunit 2023 esitada nõukogule koos täiendavate dokumentidega taotluse, et otsus nende kandmise kohta eespool nimetatud loetellu uuesti läbi vaadataks, saates taotluse järgmisel aadressil:

| Council of the European Union |
| --- |
| General Secretariat |
| RELEX.1 |
| Rue de la Loi/Wetstraat 175 |
| 1048 Bruxelles/Brussels |
| BELGIQUE/BELGIË |
| E-post: sanctions@consilium.europa.eu |

Council of the European Union

General Secretariat

RELEX.1

Rue de la Loi/Wetstraat 175

1048 Bruxelles/Brussels

BELGIQUE/BELGIË

E-post: sanctions@consilium.europa.eu

Samuti juhitakse asjaomaste isikute, üksuste ja asutuste tähelepanu võimalusele vaidlustada nõukogu otsus Euroopa Liidu Üldkohtus Euroopa Liidu toimimise lepingu artikli 275 teises lõigus ning artikli 263 neljandas ja kuuendas lõigus sätestatud tingimuste kohaselt.

---

(1)  ELT L 78, 17.3.2014, lk 16.

(2)  ELT L 100 I, 13.4.2023, lk 4.

(3)  ELT L 78, 17.3.2014, lk 6.

(4)  ELT L 100 I, 13.4.2023, lk 1.

---

| 14.4.2023 | ET | Euroopa Liidu Teataja | C 130/6 |
| --- | --- | --- | --- |

14.4.2023

ET

Euroopa Liidu Teataja

C 130/6

---

Teatis füüsilistele või juriidilistele isikutele, üksustele või asutustele, kelle suhtes kohaldatakse piiravaid meetmeid, mis on sätestatud nõukogu otsuses 2014/145/ÜVJP, mida on muudetud nõukogu otsusega (ÜVJP) 2023/756, ja nõukogu määruses (EL) nr 269/2014, mida rakendatakse nõukogu rakendusmäärusega (EL) 2023/755, mis käsitlevad piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

(2023/C 130/05)

Ukraina territoriaalset terviklikkust, suveräänsust ja sõltumatust kahjustava või ohustava tegevusega seoses piiravaid meetmeid käsitleva nõukogu otsuse 2014/145/ÜVJP (1) (mida on muudetud nõukogu otsusega (ÜVJP) 2023/756 (2)) lisas ning nõukogu määruse (EL) nr 269/2014 (3) (mida rakendatakse nõukogu rakendusmäärusega (EL) 2023/755) (4) I lisas nimetatud isikutele, üksustele ja asutustele tehakse teatavaks allpool esitatud teave.

Määruse (EL) nr 269/2014 artikli 9 lõikes 2 nõutakse, et need isikud, üksused või asutused peavad teatama enne 1. septembrit 2022 või kuue nädala jooksul pärast I lisasse kandmist, olenevalt sellest, kumb on hilisem, liikmesriigi jurisdiktsiooni all olevatest rahalistest vahenditest ja majandusressurssidest, mis kuuluvad neile või on nende omandis, valduses või kontrolli all, selle liikmesriigi pädevale asutusele, kus nimetatud rahalised vahendid või majandusressursid asuvad. Nad peavad tegema selle liikmesriigi pädeva asutusega koostööd nimetatud teabe kontrollimisel. Nende kohustuste täitmata jätmist loetakse rahaliste vahendite ja majandusressursside külmutamise meetmetest kõrvalehoidmiseks.

Esitatav teave tuleb saata asjaomase liikmesriigi pädevale asutusele selle veebisaidi kaudu, mis on toodud määruse (EL) nr 269/2014 (5) II lisas.

---

(1)  ELT L 78, 17.3.2014, lk 16.

(2)  ELT L 100 I, 13.4.2023, lk 4.

(3)  ELT L 78, 17.3.2014, lk 6.

(4)  ELT L 100 I, 13.4.2023, lk 1

(5)  Viimane konsolideeritud versioon on kättesaadav aadressil EUR-Lex - 02014R0269-20230225 - ET - EUR-Lex (europa.eu).

---

Euroopa Komisjon

| 14.4.2023 | ET | Euroopa Liidu Teataja | C 130/7 |
| --- | --- | --- | --- |

14.4.2023

ET

Euroopa Liidu Teataja

C 130/7

---

Euro vahetuskurss (1)

13. aprill 2023

(2023/C 130/06)

1 euro =

| | Valuuta | Kurss |
| --- | --- | --- |
| USD | USA dollar | 1,1015 |
| JPY | Jaapani jeen | 146,81 |
| DKK | Taani kroon | 7,4509 |
| GBP | Inglise nael | 0,88058 |
| SEK | Rootsi kroon | 11,3886 |
| CHF | Šveitsi frank | 0,9804 |
| ISK | Islandi kroon | 149,10 |
| NOK | Norra kroon | 11,4570 |
| BGN | Bulgaaria leev | 1,9558 |
| CZK | Tšehhi kroon | 23,271 |
| HUF | Ungari forint | 374,55 |
| PLN | Poola zlott | 4,6320 |
| RON | Rumeenia leu | 4,9435 |
| TRY | Türgi liir | 21,2912 |
| AUD | Austraalia dollar | 1,6343 |
| CAD | Kanada dollar | 1,4759 |
| HKD | Hongkongi dollar | 8,6468 |
| NZD | Uus-Meremaa dollar | 1,7624 |
| SGD | Singapuri dollar | 1,4592 |
| KRW | Korea vonn | 1 441,15 |
| ZAR | Lõuna-Aafrika rand | 19,9710 |
| CNY | Hiina jüaan | 7,5758 |
| IDR | Indoneesia ruupia | 16 224,93 |
| MYR | Malaisia ringit | 4,8466 |
| PHP | Filipiini peeso | 60,972 |
| RUB | Vene rubla | |
| THB | Tai baat | 37,548 |
| BRL | Brasiilia reaal | 5,4117 |
| MXN | Mehhiko peeso | 19,9235 |
| INR | India ruupia | 90,1665 |

Valuuta

Kurss

USD

USA dollar

1,1015

JPY

Jaapani jeen

146,81

DKK

Taani kroon

7,4509

GBP

Inglise nael

0,88058

SEK

Rootsi kroon

11,3886

CHF

Šveitsi frank

0,9804

ISK

Islandi kroon

149,10

NOK

Norra kroon

11,4570

BGN

Bulgaaria leev

1,9558

CZK

Tšehhi kroon

23,271

HUF

Ungari forint

374,55

PLN

Poola zlott

4,6320

RON

Rumeenia leu

4,9435

TRY

Türgi liir

21,2912

AUD

Austraalia dollar

1,6343

CAD

Kanada dollar

1,4759

HKD

Hongkongi dollar

8,6468

NZD

Uus-Meremaa dollar

1,7624

SGD

Singapuri dollar

1,4592

KRW

Korea vonn

1 441,15

ZAR

Lõuna-Aafrika rand

19,9710

CNY

Hiina jüaan

7,5758

IDR

Indoneesia ruupia

16 224,93

MYR

Malaisia ringit

4,8466

PHP

Filipiini peeso

60,972

RUB

Vene rubla

THB

Tai baat

37,548

BRL

Brasiilia reaal

5,4117

MXN

Mehhiko peeso

19,9235

INR

India ruupia

90,1665

---

(1)  Allikas: EKP avaldatud viitekurss.

---

V Teated

ÜHISE KAUBANDUSPOLIITIKA RAKENDAMISEGA SEOTUD MENETLUSED

Euroopa Komisjon

| 14.4.2023 | ET | Euroopa Liidu Teataja | C 130/8 |
| --- | --- | --- | --- |

14.4.2023

ET

Euroopa Liidu Teataja

C 130/8

---

Teade Hiina Rahvavabariigist pärit terastrosside ja -kaablite impordi suhtes kohaldatavate dumpinguvastaste meetmete aegumise läbivaatamise algatamise kohta

(2023/C 130/07)

Pärast seda, kui avaldati teade (1) Hiina Rahvavabariigist (edaspidi „asjaomane riik“ või „Hiina RV“) pärit terastrosside ja -kaablite impordi suhtes kohaldatavate dumpinguvastaste meetmete eelseisva aegumise kohta, esitati Euroopa Komisjonile (edaspidi „komisjon“) Euroopa Parlamendi ja nõukogu 8. juuni 2016. aasta määruse (EL) 2016/1036 (kaitse kohta dumpinguhinnaga impordi eest riikidest, mis ei ole Euroopa Liidu liikmed) (2) (edaspidi „alusmäärus“) artikli 11 lõike 2 kohane läbivaatamistaotlus.

1.   Läbivaatamistaotlus

Taotluse esitas 17. jaanuaril 2023 Euroopa terastrossitootjate ühendus (European Federation of Steel Wire Rope Industries) (edaspidi „taotluse esitaja“) liidu terastrosside ja -kaablite tootmisharu nimel alusmääruse artikli 5 lõike 4 tähenduses.

Taotluse avalik versioon ja analüüs selle kohta, kuivõrd liidu tootjad seda toetavad, on saadaval huvitatud isikutele tutvumiseks ettenähtud toimikus. Seda, kuidas huvitatud isikud saavad toimikuga tutvuda, on selgitatud käesoleva teate punktis 5.6.

2.   Vaatlusalune toode

Vaatlusalune toode on terastrossid ja -kaablid, kaasa arvatud mittehargnevad trossid (välja arvatud roostevabast terasest trossid ja kaablid), mille ristlõike maksimaalne läbimõõt on üle 3 mm ning mis kuuluvad praegu CN-koodide ex 7312 10 81, ex 7312 10 83, ex 7312 10 85, ex 7312 10 89 ja ex 7312 10 98 (TARICi koodid 7312108112, 7312108113, 7312108119, 7312108312, 7312108313, 7312108319, 7312108512, 7312108513, 7312108519, 7312108912, 7312108913, 7312108919, 7312109812, 7312109813 ja 7312109819) alla. CN- ja TARICi koodid on esitatud ainult teadmiseks.

3.   Kehtivad meetmed

Praegu kehtiv meede on nõukogu rakendusmäärusega (EL) nr 2018/607 (3) kehtestatud lõplik dumpinguvastane tollimaks, mida on laiendatud Marokost ja Korea Vabariigist lähetatud impordile, olenemata sellest, kas seda deklareeritakse neist riikidest pärit impordina või mitte.

4.   Läbivaatamise põhjused

Taotlus põhineb väitel, et meetmete aegumine tingiks tõenäoliselt dumpingu jätkumise või kordumise ja liidu tootmisharule tekitatava kahju kordumise.

4.1.   
  Väide dumpingu jätkumise või kordumise tõenäosuse kohta

Taotluse esitaja väitis, et Hiina RV puhul ei ole kohane kasutada omamaised hindu ja kulusid, kuna esinevad olulised moonutused alusmääruse artikli 2 lõike 6a punkti b tähenduses.

Väidetavate oluliste moonutuste tõendamisel toetus taotluse esitaja komisjoni talituste 20. detsembril 2017. aastal esitatud riigiaruandele, milles on kirjeldatud konkreetset turuolukorda Hiina RVs (4). Eelkõige osutas ta moonutustele, nagu riigi osalemine tööstuses üldiselt ja konkreetselt keemiatööstuses, ning peatükkidele üldiste moonutuste kohta energeetika, maakasutuse, rahastamise kättesaadavuse ja tööjõu valdkonnas. Ta viitas taotluses ka muudele tõenditele, nagu Hiina Rahvavabariigi majandusliku ja sotsiaalse arengu 13. viisaastaku plaan aastateks 2016–2020 ning Hiina Rahvavabariigi majandusliku ja sotsiaalse arengu 14. viisaastaku plaan (2021–2025) ning pikaajalised eesmärgid kuni 2035. aastani. Nende dokumentidega on ette nähtud terasetööstuse ja sellest tulenevalt ka järgmise etapi – terastrosside ja -kaablite tootmisharu – arendamine. Lisaks osutas ta algatusele „Made in China 2025“, mille kohaselt kogu terasetööstus ja koos sellega terastrosside ja -kaablite tööstus on eelisarendatav tootmisharu, tööstussektori struktuurimuudatuste suuniskataloogile (2019. aasta versioon), milles on terasetööstust samuti käsitatud eelisarendatava tootmisharuna, ning muudele Hiina valitsuses vastuvõetud omamaise tööstuse ja tootmise edendamise kavadele, kus terase või terastrosside ja -kaablite tootmisharu on silmapaistval kohal (s.t 14. viisaastaku plaani toorainetööstuse arendamist käsitlev osa (2021), otsus nr 40 ajutiste meetmete kehtestamise ja rakendamise kohta struktuurimuudatuste läbiviimiseks tööstuses jms.

Võttes arvesse alusmääruse artikli 2 lõike 6a punkti a, põhineb Hiina RV poolse dumpingu jätkumise või kordumise väide võrdlusaluseks sobivast riigist pärit vaatlusaluse toote arvutatud normaalväärtuse (moonutamata hindu või võrdlusaluseid kajastavad tootmis- ja müügikulud) võrdlusel a) liitu müüdava, asjaomasest riigist pärit vaatlusaluse toote ekspordihinnaga (tehasehindade tasandil) ning b) ekspordiks kolmandatesse riikidesse müüdava vaatlusaluse toote ekspordihinnaga (tehasehindade tasandil), mida võetakse arvesse põhjusel, et seda toodet ei impordita Hiina RV-st liitu kuigi palju.

Selle põhjal on Hiina RV puhul arvutatud dumpingumarginaal märkimisväärne. Lisaks, kuna punktis b osutatud hinnavõrdluse kohaselt eksporditakse vaatlusalust toodet kolmandatesse riikidesse normaalväärtusest oluliselt madalama hinnaga, siis sellest võib järeldada, et kui meetmetel lastaks aeguda, siis imporditaks seda toodet Hiina RVst ka liitu dumpinguhinnaga.

4.2.   
  Väide kahju kordumise tõenäosuse kohta

Taotluse esitaja väidab, et Hiina RV dumpingust tuleneva kahju kordumine on tõenäoline. Ta on esitanud piisavalt tõendeid selle kohta, et kui meetmetel lastakse aeguda, siis Hiina RVst pärit vaatlusaluse toote import liitu tõenäoliselt suureneks, kuna Hiina RVs on kasutamata tootmisvõimsust, mida on üleliia ka kolmandate riikide turgude jaoks neis riikides Hiina RVst pärit vaatlusaluse toote impordi suhtes võetud kaubanduse kaitsemeetmete tõttu. Taotluse esitaja esitas ka piisavaid tõendeid selle kohta, et Hiina eksportijad müüvad vaatlusalust toodet praegu kolmandatel turgudel väga madala, ELi turu hindadest veel palju madalama hinnaga, mis näitab, et ELi turg on Hiina RV eksportijate jaoks hinna poolest atraktiivne.

Kokkuvõtvalt väidab taotluse esitaja, et meetmed on aidanud kahju kõrvaldada ning et kui neil lastaks aeguda, põhjustaks Hiina RVst pärit olulises koguses dumpinguhindadega impordi kordumine tõenäoliselt liidu tööstusele tekitatava kahju kordumise.

5.   Menetlus

Pärast konsulteerimist alusmääruse artikli 15 lõike 1 kohaselt asutatud komiteega jõudis komisjon seisukohale, et on piisavalt tõendeid dumpingu (5) ja kahju tõenäosuse kohta, mis õigustab meetmete aegumise läbivaatamise algatamist, ning algatab läbivaatamise kooskõlas alusmääruse artikli 11 lõikega 2.

Aegumise läbivaatamise tulemusena selgitatakse välja, kas meetmete aegumine põhjustaks tõenäoliselt Hiina RVst pärit vaatlusaluse toote dumpingu ja liidu tootmisharule tekitatava kahju jätkumise või kordumise.

Komisjon juhib osaliste tähelepanu ka teatele, (6) mis on avaldatud COVID-19 puhangu mõju kohta dumpingu- ja subsiidiumivastastele uurimistele ning mida võidakse kohaldada käesoleva menetluse suhtes.

5.1.   
  Läbivaatamisega seotud uurimisperiood ja vaatlusalune periood

Dumpingu jätkumise või kordumise uurimine hõlmab ajavahemikku 1. jaanuarist kuni 31. detsembrini 2022 (edaspidi „läbivaatamisega seotud uurimisperiood“). Kahju jätkumise või kordumise tõenäosuse hindamise seisukohalt oluliste arengusuundumuste uurimine hõlmab ajavahemikku alates 1. jaanuarist 2019 kuni läbivaatamisega seotud uurimisperioodi lõpuni (edaspidi „vaatlusalune periood“).

5.2.   
  Märkused taotluse ja uurimise algatamise kohta

Huvitatud isikud, kes soovivad esitada märkusi taotluse kohta (sh kahju kordumise ja põhjusliku seosega seonduvalt) või mis tahes muu uurimise algatamisega seonduva aspekti, sh selle kohta, mil määral nad taotlust toetavad, peavad seda tegema 37 päeva jooksul pärast käesoleva teate avaldamist Euroopa Liidu Teatajas (7).

Uurimise algatamisega seotud ärakuulamistaotlused tuleb esitada 15 päeva jooksul pärast käesoleva teate avaldamist.

5.3.   
  Dumpingu jätkumise või kordumise tõenäosuse kindlakstegemine

Aegumise läbivaatamise käigus uurib komisjon läbivaatamisega seotud uurimisperioodil liitu suunatud eksporti ning ekspordist olenemata seda, kas vaatlusalust toodet asjaomases riigis tootvate ja müüvate äriühingute olukord on selline, et liitu suunatud dumpinguhinnaga ekspordi jätkumine või kordumine oleks meetmete aegumise korral tõenäoline.

Komisjoni uurimises kutsutakse osalema kõiki vaatlusaluse toote tootjaid (8) asjaomasest riigist, sealhulgas neid, kes ei teinud koostööd praegu kehtivate meetmete kehtestamisega lõppenud uurimistes.

5.3.1.   Asjaomase riigi tootjate uurimine

Kuna käesolevasse läbivaatamisse kaasatud Hiina RV tootjate arv võib kujuneda suureks, kuid uurimine tuleb lõpetada ettenähtud tähtaja jooksul, võib komisjon moodustada valimi, et piirata uurimine mõistliku arvu tootjatega (seda nimetatakse ka valikuuringuks). Valim moodustatakse alusmääruse artikli 17 kohaselt.

Selleks et komisjon saaks otsustada, kas valikuuring on vajalik, ning vajaduse korral moodustada valimi, palutakse kõigil tootjatel või nende esindajatel, sealhulgas nendel, kes ei teinud koostööd uurimises, mille tulemusena käesoleva läbivaatamise aluseks olevad meetmed kehtestati, esitada komisjonile teave oma äriühingu(te) kohta seitsme päeva jooksul pärast käesoleva teate avaldamist. Teave tuleb esitada TRON.tdi kaudu järgmisel aadressil: https://tron.trade.ec.europa.eu/tron/tdi/form/R793_SAMPLING_FORM_FOR_EXPORTING_PRODUCER. Teave platvormile Tron juurdepääsu kohta on esitatud punktides 5.6 ja 5.9.

Selleks et saada tootjate valimi moodustamiseks vajalikku teavet, võtab komisjon ühendust ka RV ametiasutustega ja võib võtta ühendust asjaomase riigi tootjate teadaolevate ühendustega.

Kui valimi moodustamine osutub vajalikuks, valitakse tootjad välja suurima tüüpilise tootmis-, müügi- või ekspordimahu põhjal, mida on võimalik olemasoleva aja jooksul mõistlikult uurida. Komisjon annab kõigile Hiina RV teadaolevatele tootjatele, ametiasutustele ja tootjate ühendustele vajaduse korral asjaomase riigi ametiasutuste kaudu teada, millised äriühingud on valimisse kaasatud.

Pärast seda, kui komisjon on saanud tootjatest valimi moodustamiseks vajaliku teabe, teatab ta asjaomastele isikutele, kas ta on otsustanud nad valimisse kaasata. Kui ei ole ette nähtud teisiti, peavad valimisse kaasatud tootjad esitama täidetud küsimustiku 30 päeva jooksul alates nende valimisse kaasamise otsusest teatamise kuupäevast.

Komisjon lisab huvitatud isikutele tutvumiseks ettenähtud toimikusse märke valimi moodustamise kohta. Kõik märkused valimi moodustamise kohta tuleb esitada kolme päeva jooksul pärast valimi moodustamise otsusest teatamist.

Asjaomase riigi tootjatele mõeldud küsimustik on saadaval huvitatud isikutele tutvumiseks ettenähtud toimikus ja kaubanduse peadirektoraadi veebisaidil https://tron.trade.ec.europa.eu/investigations/case-view?caseId=2660

Ilma et see mõjutaks alusmääruse artikli 18 võimalikku kohaldamist, käsitatakse neid äriühinguid, kes on nõustunud oma võimaliku valimisse kaasamisega, kuid keda sinna ei kaasata, koostööd tegevana.

5.3.2.   Täiendav menetlus seoses Hiina RVga, kus esineb olulisi moonutusi

Vastavalt käesolevale teatele palutakse kõigil huvitatud isikutel teha teatavaks oma seisukohad ning esitada teave ja kinnitavad tõendid seoses alusmääruse artikli 2 lõike 6a kohaldamisega. Kõnealune teave ja seda kinnitavad tõendid peavad komisjonile laekuma 37 päeva jooksul pärast käesoleva teate avaldamist, kui ei ole sätestatud teisiti.

Komisjon palub huvitatud isikutel teha teatavaks oma seisukoht taotluses esitatud tootmistegurite/sisendite ja harmoneeritud süsteemi (HS) koodide kohta, (9) pakkuda välja võrdlusaluseks sobivaid riike ja esitada andmeid vaatlusaluse toote tootjate kohta nendes riikides. Kõnealune teave ja seda kinnitavad tõendid peavad komisjonile laekuma 15 päeva jooksul pärast käesoleva teate avaldamist.

Vastavalt alusmääruse artikli 2 lõike 6a punktile e teavitab komisjon varsti pärast uurimise algatamist huvitatud isikutele tutvumiseks ettenähtud toimikule lisatud märke abil kõiki uurimisega seotud isikuid asjakohastest allikatest, mida ta kavatseb kasutada alusmääruse artikli 2 lõike 6a kohase normaalväärtuse kindlakstegemiseks Hiina RV puhul. See hõlmab kõiki allikaid, sh vajaduse korral võrdlusaluseks valitud sobiva kolmanda riigi valikut. Uurimisega seotud isikutele antakse märkuste esitamiseks aega kümme päeva alates kuupäevast, mil kõnealune märge toimikule lisatakse.

Komisjonile kättesaadava teabe kohaselt on Hiina RV puhul võimalik võrdlusaluseks sobiv kolmas riik Türgi. Selleks et võrdlusaluseks sobiv kolmas riik lõplikult kindlaks määrata, uurib komisjon, kas on Hiina RV-le sarnase majandusarenguga riike, kus toodetakse ja müüakse vaatlusalust toodet ning kus asjakohased andmed on hõlpsasti kättesaadavad. Kui niisuguseid riike on rohkem kui üks, eelistatakse asjakohasel juhul võrreldava sotsiaal- ja keskkonnakaitse tasemega riike.

Asjakohaste allikate osas kutsub komisjon kõiki Hiina RV tootjaid üles esitama 15 päeva jooksul pärast käesoleva teate avaldamist teavet vaatlusaluse toote tootmiseks kasutatavate materjalide (töötlemata ja töödeldud) ja energia kohta. Teave tuleb esitada TRON.tdi kaudu järgmisel aadressil: https://tron.trade.ec.europa.eu/tron/tdi/form/R793_INFO_ON_INPUTS_FOR_EXPORTING_PRODUCER_FORM. Teave platvormile Tron juurdepääsu kohta on esitatud punktides 5.6 ja 5.9.

Lisaks tuleb kõik faktid, mis on vajalikud kulude ja hindade kindlaksmääramiseks vastavalt alusmääruse artikli 2 lõike 6a punktile a, esitada 65 päeva jooksul pärast käesoleva teate avaldamist. Need faktid peavad pärinema üksnes avalikest allikatest.

Selleks et saada uurimiseks vajalikku teavet alusmääruse artikli 2 lõike 6a punkti b kohaste väidetavate oluliste moonutuste kohta, teeb komisjon küsimustiku kättesaadavaks ka Hiina RV valitsusele.

5.3.3.   Sõltumatute importijate uurimine (10) (11)

Uurimises on kutsutud osalema sõltumatud importijad, kes impordivad vaatlusalust toodet Hiina RVst liitu, sealhulgas need, kes ei teinud koostööd praegu kehtivate meetmete kehtestamisega lõppenud uurimises.

Kuna käesolevasse aegumise läbivaatamisse kaasatud sõltumatute importijate arv võib kujuneda suureks, kuid uurimine tuleb lõpetada ettenähtud tähtaja jooksul, võib komisjon moodustada valimi, et piirata uurimine mõistliku arvu sõltumatute importijatega (seda nimetatakse ka valikuuringuks). Valim moodustatakse alusmääruse artikli 17 kohaselt.

Selleks et komisjon saaks otsustada, kas valikuuring on vajalik, ning vajaduse korral moodustada valimi, palutakse kõigil sõltumatutel importijatel või nende esindajatel, sealhulgas nendel, kes ei teinud koostööd käesoleva läbivaatamise aluseks olevate meetmete kehtestamisega lõppenud uurimises, endast komisjonile teada anda. Kõnealused isikud peavad endast teada andma seitsme päeva jooksul pärast käesoleva teate avaldamist ja esitama komisjonile oma äriühingu(te) kohta käesoleva teate lisas nõutud teabe.

Selleks et saada vajalik teave sõltumatute importijate valimi moodustamiseks, võib komisjon võtta ühendust teadaolevate importijate ühendustega.

Kui valimi moodustamine osutub vajalikuks, võidakse importijad valida Hiina RVst pärit vaatlusaluse toote suurima tüüpilise müügimahu järgi ELis, mida on ettenähtud aja jooksul võimalik uurida. Komisjon annab kõigile teadaolevatele sõltumatutele importijatele ja importijate ühendustele teada, millised äriühingud on valimisse kaasatud.

Komisjon lisab huvitatud isikutele tutvumiseks ettenähtud toimikusse ka märke valimi moodustamise kohta. Kõik märkused valimi moodustamise kohta tuleb esitada kolme päeva jooksul pärast valimi moodustamise otsusest teatamist.

Uurimise seisukohast vajaliku teabe saamiseks saadab komisjon valimisse kaasatud sõltumatutele importijatele küsimustikud. Kui ei ole sätestatud teisiti, peavad kõnealused isikud esitama täidetud küsimustiku 30 päeva jooksul pärast valimi moodustamisest teatamist.

Sõltumatutele importijatele mõeldud küsimustik on saadaval huvitatud isikutele tutvumiseks ettenähtud toimikus ja kaubanduse peadirektoraadi veebisaidil https://tron.trade.ec.europa.eu/investigations/case-view?caseId=2660

5.4.   
  Kahju jätkumise või kordumise tõenäosuse kindlakstegemine ja liidu tootjate uurimine

Selleks et teha kindlaks, kas liidu tootmisharule põhjustatava kahju jätkumine või kordumine on tõenäoline, kutsub komisjon liidu vaatlusaluse toote tootjaid uurimises osalema.

Kuna käesolevasse aegumise läbivaatamisse kaasatud liidu tootjate arv võib kujuneda suureks, kuid uurimine tuleb lõpetada ettenähtud tähtaja jooksul, on komisjon otsustanud moodustada valimi, et piirata uurimine mõistliku arvu tootjatega (seda menetlust nimetakse ka valikuuringuks). Valim moodustatakse kooskõlas alusmääruse artikliga 17.

Komisjon on moodustanud liidu tootjatest esialgse valimi. Selle üksikasjalikud andmed on esitatud huvitatud isikutele tutvumiseks ettenähtud toimikus.

Huvitatud isikutel palutakse esitada esialgse valimi kohta oma märkused. Muud liidu tootjad või nende nimel tegutsevad esindajad, sealhulgas liidu tootjad, kes ei teinud koostööd praegu kohaldatavate meetmete kehtestamisega lõppenud uurimistes, kuid on seisukohal, et neid tuleks teatavatel põhjustel valimisse kaasata, peavad võtma komisjoniga ühendust seitsme päeva jooksul pärast käesoleva teate avaldamist. Kui ei ole sätestatud teisiti, tuleb kõik märkused esialgse valimi moodustamise kohta esitada seitsme päeva jooksul pärast käesoleva teate avaldamist.

Komisjon annab kõigile teadaolevatele liidu tootjatele ja/või liidu tootjate ühendustele teada, millised äriühingud lõpuks valimisse kaasatakse.

Kui ei ole sätestatud teisiti, peavad valimisse kaasatud liidu tootjad tagastama täidetud küsimustiku 30 päeva jooksul pärast nende valimisse kaasamise otsusest teatamist.

Liidu tootjatele mõeldud küsimustik on saadaval huvitatud isikutele tutvumiseks ettenähtud toimikus ja kaubanduse peadirektoraadi veebisaidil https://tron.trade.ec.europa.eu/investigations/case-view?caseId=2660

5.5.   
  Liidu huvide hindamine

Kui dumpingu ja kahju jätkumise või kordumise tõenäosus leiab kinnitust, võetakse vastavalt alusmääruse artiklile 21 vastu otsus selle kohta, kas dumpinguvastaste meetmete säilitamine oleks vastuolus liidu huvidega.

Liidu tootjatel, importijatel ja neid esindavatel ühendustel, kasutajatel ja neid esindavatel ühendustel, ametiühingutel ja tarbijaid esindavatel organisatsioonidel palutakse esitada komisjonile teavet liidu huvide kohta.

Kui ei ole sätestatud teisiti, tuleb liidu huvide hindamiseks vajalik teave esitada 37 päeva jooksul pärast käesoleva teate avaldamist. Selle teabe võib esitada vabas vormis või vastates komisjoni koostatud küsimustikule.

Küsimustik, sh vaatlusaluse toote kasutajatele mõeldud küsimustik on saadaval huvitatud isikutele tutvumiseks ettenähtud toimikus ja kaubanduse peadirektoraadi veebisaidil https://tron.trade.ec.europa.eu/investigations/case-view?caseId=2660

Igal juhul võetakse alusmääruse artikli 21 kohaselt esitatud teavet arvesse üksnes siis, kui see on esitatud koos ajakohaste faktiliste andmetega, mis võimaldavad seda teavet kontrollida.

5.6.   
  Huvitatud isikud

Selleks et uurimises osaleda, peavad huvitatud isikud, näiteks asjaomase riigi tootjad, liidu tootjad, importijad ja neid esindavad ühendused, kasutajad ja neid esindavad ühendused, ametiühingud ja tarbijaid esindavad organisatsioonid kõigepealt tõendama, et nende tegevuse ja vaatlusaluse toote vahel on objektiivne seos.

Asjaomase riigi tootjaid, liidu tootjaid, importijaid ja neid esindavaid ühendusi, kes teevad teabe kättesaadavaks punktides 5.3.1, 5.3.3 ja 5.4 kirjeldatud korras, käsitatakse huvitatud isikutena, kui nende tegevuse ja vaatlusaluse toote vahel on objektiivne seos.

Muud isikud võivad osaleda uurimises huvitatud isikuna üksnes alates sellest hetkest, kui nad endast teada annavad ning kui nende tegevuse ja vaatlusaluse toote vahel on objektiivne seos. Huvitatud isikuna käsitamine ei piira alusmääruse artikli 18 kohaldamist.

Huvitatud isikutele tutvumiseks ettenähtud toimik on saadaval TRON.tdi platvormil järgmisel aadressil: https://tron.trade.ec.europa.eu/tron/TDI. Juurdepääsu saamiseks järgige sellel lehel esitatud juhiseid (12).

5.7.   
  Muud kirjalikud esildised

Kõigil huvitatud isikutel palutakse teha käesoleva teate alusel teatavaks oma seisukohad ning esitada teave ja seda kinnitavad tõendid. Kõnealune teave ja seda kinnitavad tõendid peavad komisjonile laekuma 37 päeva jooksul pärast käesoleva teate avaldamist, kui ei ole sätestatud teisiti.

5.8.   
  Ärakuulamisvõimalus komisjoni uurimistalitustes

Kõik huvitatud isikud võivad taotleda komisjoni uurimistalitustelt ärakuulamist. Ärakuulamistaotlused tuleb esitada kirjalikult ja need peavad olema põhjendatud, samuti tuleb esitada kokkuvõte sellest, mida huvitatud isikud soovivad ärakuulamisel arutada. Ärakuulamine piirdub küsimustega, mille huvitatud isikud on eelnevalt kirjalikult esitanud.

Põhimõtteliselt ei kasutata ärakuulamist selliste faktide esitamiseks, mida veel toimikus ei ole, kuid sujuva menetlemise huvides ja selleks, et komisjoni talitustel uurimine edeneks, võib huvitatud isikutelt paluda esitada pärast ärakuulamist uusi fakte.

5.9.   
  Kirjalike esildiste, täidetud küsimustike ja kirjade saatmise juhised

Kaubanduse kaitsemeetmeid käsitlevatel uurimistel komisjonile esitatava teabe suhtes ei kohaldata autoriõigusi. Enne kolmanda isiku autoriõigustega kaitstud teabe ja/või andmete esitamist komisjonile peavad huvitatud isikud saama autoriõiguse omajalt konkreetse loa, mis sõnaselgelt võimaldab komisjonil a) kasutada kõnealust teavet ja andmeid käesolevas kaubanduse kaitsemeetmeid käsitlevas menetluses ja b) esitada huvitatud isikutele teavet ja/või andmeid käesolevas uurimises kasutamiseks sellises vormis, mis võimaldab neil oma kaitseõigust kasutada.

Kirjalikud esildised, sealhulgas käesolevas teates nõutud teave, täidetud küsimustikud ja kirjavahetus, mida huvitatud isikud paluvad käsitleda konfidentsiaalsena, peavad olema märgistatud sõnaga „Sensitive“ (13). Uurimise käigus teavet esitavatel isikutel palutakse oma teabe konfidentsiaalsena käsitamise taotlust põhjendada.

Isikud, kes esitavad teavet märkega „Sensitive“, peavad vastavalt alusmääruse artikli 19 lõikele 2 esitama ka teabe mittekonfidentsiaalse kokkuvõtte, millele lisatakse märge „For inspection by interested parties“ (tutvumiseks huvitatud isikutele). Need kokkuvõtted peavad olema piisavalt üksikasjalikud, et konfidentsiaalselt esitatud teabe sisust oleks võimalik vajalikul määral aru saada. Kui konfidentsiaalset teavet esitav isik ei anna teabe konfidentsiaalsena käsitamise taotlusele sobilikku põhjendust või ei esita nõutavas vormis ja nõutava kvaliteediga mittekonfidentsiaalset kokkuvõtet, võib komisjon jätta sellise teabe arvesse võtmata, kui asjakohastest allikatest ei ole teabe õigsust võimalik rahuldavalt kontrollida.

Huvitatud isikutel palutakse esitada kõik esildised ja taotlused, sealhulgas huvitatud isikuna registreerimise taotlused, skaneeritud volikirjad ja sertifikaadid TRON.tdi (https://tron.trade.ec.europa.eu/tron/TDI) kaudu. TRON.tdi-d või e-posti kasutades nõustuvad huvitatud isikud elektroonselt esitatavate materjalide suhtes kehtivate eeskirjadega, mis on esitatud dokumendis „KIRJAVAHETUS EUROOPA KOMISJONIGA KAUBANDUSE KAITSEMEETMETEGA SEOTUD UURIMISTES“ ja avaldatud kaubanduse peadirektoraadi veebisaidil https://europa.eu/!7tHpY3. Huvitatud isikutel tuleb esitada oma nimi, aadress ja telefoninumber ning toimiv ametlik e-posti aadress, mida vaadatakse iga päev. Kui kontaktandmed on saadud, suhtleb komisjon huvitatud isikutega ainult TRON.tdi või e-posti teel, välja arvatud juhul, kui nad avaldavad selgelt soovi saada kõik dokumendid komisjonilt muude sidevahendite kaudu või kui dokumendi laadi tõttu tuleb see saata tähitud kirjaga. Huvitatud isikud leiavad täiendavad eeskirjad ja lisateabe komisjoniga suhtlemise, sealhulgas TRON.tdi ja e-posti teel saadetavate esildiste suhtes kehtivate põhimõtete kohta eespool osutatud juhendist, milles käsitletakse huvitatud isikutega suhtlemist.

Komisjoni postiaadress:

| European Commission |
| --- |
| Directorate-General for Trade |
| Directorate G |
| Office: CHAR 04/039 |
| 1049 Bruxelles/Brussel |
| BELGIQUE/BELGIË |

European Commission

Directorate-General for Trade

Directorate G

Office: CHAR 04/039

1049 Bruxelles/Brussel

BELGIQUE/BELGIË

TRON.tdi: https://tron.trade.ec.europa.eu/tron/tdi

| E-post: | TRADE-R793-SRC-DUMPING@ec.europa.eu
  TRADE-R793-SRC-INJURY@ec.europa.eu |
| --- | --- |

E-post:

TRADE-R793-SRC-INJURY@ec.europa.eu

6.   Uurimise ajakava

Vastavalt alusmääruse artikli 11 lõikele 5 viiakse uurimine tavaliselt lõpule 12 kuu jooksul ja igal juhul hiljemalt 15 kuu jooksul pärast käesoleva teate avaldamist.

7.   Teabe esitamine

Üldjuhul võivad huvitatud isikud esitada teavet üksnes käesoleva teate punktis 5 kindlaks määratud tähtaegade jooksul.

Selleks et viia uurimine lõpule ettenähtud tähtaja jooksul, ei aktsepteeri komisjon teavet, mille huvitatud isikud esitavad pärast tähtaega, mis on ette nähtud märkuste esitamiseks lõplike järelduste kohta, või kui see on asjakohane, siis märkuste esitamiseks täiendavate lõplike järelduste kohta.

8.   Võimalus esitada märkusi teiste isikute esildiste kohta

Huvitatud isikutele kaitseõiguse tagamiseks tuleks neile anda võimalus esitada märkusi teiste huvitatud isikute esitatud teabe kohta. Huvitatud isikud võivad käsitleda üksnes neid küsimusi, mis sisalduvad teiste huvitatud isikute esildistes, mitte aga tõstatada uusi küsimusi.

Märkused teabe kohta, mille teised huvitatud isikud on esitanud seoses lõplike järelduste avalikustamisega, tuleks esitada viie päeva jooksul pärast lõplike järelduste kohta märkuste tegemiseks määratud kuupäeva (kui ei ole sätestatud teisiti). Kui avaldatakse täiendavad lõplikud järeldused, tuleks märkused kõnealuseid järeldusi käsitleva teabe kohta, mille on esitanud teised huvitatud isikud, esitada ühe päeva jooksul pärast nende märkuste tegemiseks määratud tähtaega (kui ei ole sätestatud teisiti).

Need tähtajad ei piira komisjoni õigust küsida huvitatud isikutelt nõuetekohaselt põhjendatud juhul lisateavet.

9.   Käesolevas teates kindlaks määratud tähtaegade pikendamine

Käesolevas teates esitatud tähtaegade pikendamist tuleks taotleda üksnes erandlike asjaolude korral ja seda võimaldatakse ainult nõuetekohaselt põhjendatud juhul. Igal juhul pikendatakse küsimustikule vastamise tähtaega tavaliselt kolm päeva, ning üldjuhul mitte rohkem kui seitse päeva. Käesolevas algatamisteates osutatud muu teabe esitamise tähtaegu ei pikendata rohkem kui kolm päeva, välja arvatud erandlike asjaolude korral.

10.   Koostööst keeldumine

Kui huvitatud isik ei võimalda juurdepääsu vajalikule teabele või ei esita vajalikku teavet ettenähtud tähtaja jooksul või takistab oluliselt uurimist, võib vastavalt alusmääruse artiklile 18 nii positiivsed kui ka negatiivsed järeldused teha kättesaadavate faktide põhjal.

Kui selgub, et huvitatud isik on esitanud väära või eksitavat teavet, võib sellise teabe jätta arvesse võtmata ning toetuda kättesaadavatele faktidele.

Kui huvitatud isik ei tee koostööd või teeb seda üksnes osaliselt ning kui järeldused põhinevad seetõttu kättesaadavatel faktidel vastavalt alusmääruse artiklile 18, võib tulemus olla asjaomasele isikule ebasoodsam, kui see oleks olnud tema koostöö korral.

Kui huvitatud isik ei esita vastuseid elektroonses vormis, ei peeta seda koostööst keeldumiseks, kui huvitatud isik selgitab, et sellises vormis vastuste esitamine oleks ebaratsionaalselt koormav või põhjendamatult kulukas. Huvitatud isikul tuleb komisjoniga viivitamatult ühendust võtta.

11.   Ärakuulamise eest vastutav ametnik

Huvitatud isikud võivad taotleda kaubandusmenetluses ärakuulamise eest vastutava ametniku sekkumist. Ärakuulamise eest vastutav ametnik tegeleb toimikule juurdepääsu taotlustega, vaidlustega dokumentide konfidentsiaalsuse üle, tähtaegade pikendamise taotlustega ja kõigi muude menetluse käigus esitatavate taotlustega, mis käsitlevad huvitatud isikute või kolmandate isikute kaitseõigust.

Ärakuulamise eest vastutav ametnik võib korraldada ärakuulamisi ning tegutseda huvitatud isiku(te) ja komisjoni talituste vahendajana, tagamaks, et huvitatud isikud saaksid oma kaitseõigust täielikult kasutada. Taotlus saada ärakuulamise eest vastutava ametniku juures ära kuulatud tuleks esitada kirjalikult ning taotlust tuleks põhjendada. Ärakuulamise eest vastutav ametnik analüüsib taotluse põhjendusi. Ärakuulamine tuleks korraldada üksnes juhul, kui komisjoni talitustega ei ole küsimusi õigeaegselt lahendatud.

Taotlus tuleb esitada aegsasti ja viivitamata, et mitte takistada menetluse nõuetekohast kulgu. Selleks peaksid huvitatud isikud taotlema ärakuulamise eest vastutava ametniku sekkumist võimalikult kiiresti pärast sellist sekkumist õigustava juhtumi esinemist. Kui ärakuulamistaotlus on esitatud pärast kõnealuseid tähtaegu, uurib ärakuulamise eest vastutav ametnik ka tähtajast hiljem esitatud taotluste põhjendusi, tõstatatud küsimuste laadi ja nende mõju kaitseõigusele, võttes nõuetekohaselt arvesse uurimise head haldamist ja õigeaegset lõpuleviimist.

Lisateave ja kontaktandmed on huvitatud isikutele kättesaadavad kaubanduse peadirektoraadis ärakuulamise eest vastutava ametniku veebisaidil https://policy.trade.ec.europa.eu/contacts/hearing-officer_en

12.   Võimalus taotleda alusmääruse artikli 11 lõike 3 kohast läbivaatamist

Kuna aegumise läbivaatamine algatatakse alusmääruse artikli 11 lõike 2 kohaselt, ei saa selle tulemusena kohaldatavaid meetmeid muuta, vaid neid saab alusmääruse artikli 11 lõike 6 kohaselt kas kehtetuks tunnistada või säilitada.

Huvitatud isik, kes leiab, et meetmete läbivaatamine nende muutmiseks on põhjendatud, võib taotleda läbivaatamist vastavalt alusmääruse artikli 11 lõikele 3.

Isikud, kes soovivad taotleda sellist läbivaatamist, mis toimuks käesolevas teates nimetatud aegumise läbivaatamisest sõltumatult, võivad võtta komisjoniga ühendust eespool märgitud aadressil.

13.   Isikuandmete töötlemine

Uurimise käigus kogutud isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (14).

Isikuandmete kaitset käsitlev teade, milles teavitatakse kõiki isikuid komisjoni kaubanduse kaitsemeetmete raames toimuvast isikuandmete töötlemisest, on kättesaadav kaubanduse peadirektoraadi veebisaidil https://europa.eu/!vr4g9W

---

(1)  ELT C 280, 21.7.2022, lk 23.

(2)  ELT L 176, 30.6.2016, lk 21.

(3)  Komisjoni 19. aprilli 2018. aasta rakendusmäärus (EL) 2018/607, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist Hiina Rahvavabariigist pärit terastrosside ja -kaablite impordi suhtes lõplik dumpinguvastane tollimaks, mida laiendatakse Marokost ja Korea Vabariigist lähetatud terastrosside ja -kaablite impordile, olenemata sellest, kas seda deklareeritakse nimetatud riikidest pärit impordina (ELT L 101, 20.4.2018, lk 40).

(4)  Komisjoni talituste töödokument „Significant Distortions in the Economy of the People’s Republic of China for the Purposes of Trade Defence Investigations“ (Komisjoni talituste töödokument, milles käsitletakse olulisi moonutusi Hiina Rahvavabariigi majanduses kaubanduskaitset käsitlevate uurimiste jaoks), 20. detsember 2017, SWD(2017) 483 final/2. Riigiaruanne on saadaval huvitatud isikutele tutvumiseks ettenähtud toimikus ja kaubanduse peadirektoraadi veebisaidil https://trade.ec.europa.eu/doclib/docs/2017/december/tradoc_156474.pdf. Riigiaruandes viidatud dokumendid on kättesaadavad põhjendatud taotluse alusel.

(5)  Olemasoleva teabe alusel leiab komisjon, et alusmääruse artikli 5 lõike 9 kohaselt on piisavalt tõendeid, mis näivad osutavat sellele, et hindu ja kulusid mõjutavate oluliste moonutuste tõttu ei ole kohane kasutada asjaomase riigi omamaiseid hindu ja kulusid, ning seega on alusmääruse artikli 2 lõike 6a kohase uurimise algatamine põhjendatud.

(6)  https://eur-lex.europa.eu/legal-content/ET/TXT/?uri=CELEX%3A52020XC0316%2802%29

(7)  Kõik käesoleva teate avaldamisele osutavad viited viitavad teate avaldamisele Euroopa Liidu Teatajas, kui ei ole märgitud teisiti.

(8)  Tootja on asjaomases riigis asuv vaatlusalust toodet tootev äriühing ning temaga seotud äriühingud, kes osalevad vaatlusaluse toote tootmises, omamaises müügis või ekspordis.

(9)  Teave harmoneeritud süsteemi koodide kohta on esitatud ka läbivaatamistaotluse kommenteeritud kokkuvõttes, mis on kättesaadav kaubanduse peadirektoraadi veebisaidil https://tron.trade.ec.europa.eu/investigations/case-view?caseId=2660

(10)  Valimisse võivad kuuluda ainult importijad, kes ei ole asjaomase riigi tootjatega seotud. Tootjatega seotud importijad peavad täitma nendele tootjatele mõeldud küsimustiku I lisa. Komisjoni 24. novembri 2015. aasta rakendusmääruse (EL) 2015/2447 (millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad) artikli 127 kohaselt käsitatakse kaht isikut üksteisega seotuna, kui: a) nad on teineteise äriühingu ametiisikud või juhatuse liikmed; b) nad on juriidiliselt tunnustatud äripartnerid; c) nende vahel on töösuhe; d) kolmas isik omab või kontrollib või valdab otseselt või kaudselt 5 % või rohkem mõlema poole kõigist emiteeritud hääleõiguslikest osadest või aktsiatest; e) üks nendest kontrollib otseselt või kaudselt teist; f) kolmas isik kontrollib otseselt või kaudselt mõlemaid; g) nad koos kontrollivad otseselt või kaudselt kolmandat isikut; h) nad on ühe ja sama perekonna liikmed (ELT L 343, 29.12.2015, lk 558). Isikud loetakse ühe ja sama perekonna liikmeteks ainult siis, kui nad on sugulussuhetelt: i) abikaasad, ii) vanem ja laps, iii) vend ja õde (sealhulgas poolvend ja -õde), iv) vanavanem ja lapselaps, v) onu või tädi ja õe- või vennalaps, vi) ämm või äi ja väimees või minia, vii) abikaasa vend või õde ja õe või venna abikaasa. Vastavalt Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) artikli 5 lõikele 4 tähendab „isik“ füüsilist isikut, juriidilist isikut ja mis tahes isikute ühendust, kes ei ole juriidiline isik, kuid kes saab liidu või siseriikliku õiguse kohaselt teha õigustoiminguid (ELT L 269, 10.10.2013, lk 1).

(11)  Sõltumatute importijate esitatud andmeid võib käesolevas uurimises kasutada ka muul otstarbel kui vaid dumpingu kindlakstegemiseks.

(12)  Tehniliste probleemide korral võtke ühendust kaubandustalitusega e-posti aadressil trade-service-desk@ec.europa.eu või telefoninumbril +32 22979797.

(13)  Märkega „Sensitive“ tähistatakse dokument, mida alusmääruse artikli 19 ja WTO GATT 1994 VI artikli rakendamise lepingu (dumpinguvastane leping) artikli 6 kohaselt käsitatakse konfidentsiaalsena. Seda dokumenti kaitstakse ka Euroopa Parlamendi ja nõukogu määruse (EÜ) nr 1049/2001 (EÜT L 145, 31.5.2001, lk 43) artikli 4 kohaselt.

(14)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

---

LISA

| ☐ | „Konfidentsiaalne“ versioon |
| --- | --- |
| ☐ | „Huvitatud isikutele tutvumiseks ettenähtud“ versioon |
| (teha rist sobivasse ruutu) |

☐

„Konfidentsiaalne“ versioon

☐

„Huvitatud isikutele tutvumiseks ettenähtud“ versioon

(teha rist sobivasse ruutu)

HIINA RAHVAVABARIIGIST PÄRIT TERASTROSSIDE JA -KAABLITE IMPORDI SUHTES KOHALDATAVATE DUMPINGUVASTASTE MEETMETE AEGUMISE LÄBIVAATAMINE

SÕLTUMATUTE IMPORTIJATE VALIMI MOODUSTAMISEKS VAJALIK TEAVE

Käesoleva vormi abil saavad sõltumatud importijad esitada valimi moodustamiseks vajalikku teavet, mida on nõutud algatamisteate punktiga 5.3.3.

Nii „Konfidentsiaalne“ versioon kui ka „Huvitatud isikutele tutvumiseks ettenähtud“ versioon tuleb komisjonile tagasi saata vastavalt algatamisteates esitatud juhistele.

1.   NIMI JA KONTAKTANDMED

Esitage oma äriühingu kohta järgmised andmed:

| Äriühingu nimi | |
| --- | --- |
| Aadress | |
| Kontaktisik | |
| E-posti aadress | |
| Telefoninumber | |

Äriühingu nimi

Aadress

Kontaktisik

E-posti aadress

Telefoninumber

2.   KÄIVE JA MÜÜGIMAHT

Märkige äriühingu kogukäive eurodes ning algatamisteates määratletud vaatlusaluse toote impordi väärtus eurodes ja maht tonnides Hiina Rahvavabariigist importimisel ning pärast importimist liidu turule edasimüümisel läbivaatamisega seotud uurimisperioodi jooksul.

| | Maht tonnides | Väärtus eurodes |
| --- | --- | --- |
| Teie äriühingu kogukäive eurodes | | |
| Hiina Rahvavabariigist pärit vaatlusaluse toote import | | |
| Vaatlusaluse toote import (mis tahes päritolu) | | |
| Vaatlusaluse toote edasimüük liidu turul pärast Hiina Rahvavabariigist importimist | | |
| | | |

Maht tonnides

Väärtus eurodes

Teie äriühingu kogukäive eurodes

Hiina Rahvavabariigist pärit vaatlusaluse toote import

Vaatlusaluse toote import (mis tahes päritolu)

Vaatlusaluse toote edasimüük liidu turul pärast Hiina Rahvavabariigist importimist

3.   TEIE ÄRIÜHINGU JA SEOTUD ÄRIÜHINGUTE TEGEVUS (1)

Esitage täpne kirjeldus oma äriühingu ja kõikide vaatlusaluse toote tootmises ja/või müügis (eksport ja/või omamaine müük) osalevate seotud äriühingute tegevuse kohta (loetlege need äriühingud ja märkige nende suhe teie äriühinguga). Kõnealuse tegevuse alla kuulub näiteks vaatlusaluse toote müük, selle valmistamine alltöövõtu korras, selle töötlemine ja sellega kauplemine (loetelu ei ole täielik).

| Äriühingu nimi ja asukoht | Tegevus | Suhe teie äriühinguga |
| --- | --- | --- |
| | | |
| | | |
| | | |

Äriühingu nimi ja asukoht

Tegevus

Suhe teie äriühinguga

4.   MUU TEAVE

Esitage muu teave, mis äriühingu arvates võib komisjoni valimi moodustamisel aidata.

5.   TÕENDAMINE

Eespool kirjeldatud teabe esitamisega nõustub äriühing enda võimaliku kaasamisega valimisse. Kui äriühing kaasatakse valimisse, tähendab see, et te peate vastama küsimustikule ning olema nõus, et teie äriühingu ruume külastatakse vastuste kontrollimiseks. Kui äriühing märgib, et ei ole võimaliku valimisse kaasamisega nõus, käsitatakse seda uurimise raames koostööst keeldumisena. Komisjon teeb järeldused koostööst keelduvate importijate kohta kättesaadavate faktide põhjal ning tulemus võib sellistele äriühingutele olla ebasoodsam, kui see oleks olnud nende koostöö korral.

Volitatud ametiisiku allkiri:

Volitatud ametiisiku nimi ja ametikoht:

Kuupäev:

---

(1)  Komisjoni 24. novembri 2015. aasta rakendusmääruse (EL) 2015/2447 (millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad) artikli 127 kohaselt käsitatakse kaht isikut üksteisega seotuna, kui: a) nad on teineteise äriühingu ametiisikud või juhatuse liikmed; b) nad on juriidiliselt tunnustatud äripartnerid; c) nende vahel on töösuhe; d) kolmas isik omab või kontrollib või valdab otseselt või kaudselt 5 % või rohkem mõlema poole kõigist emiteeritud hääleõiguslikest osadest või aktsiatest; e) üks nendest kontrollib otseselt või kaudselt teist; f) kolmas isik kontrollib otseselt või kaudselt mõlemaid; g) nad koos kontrollivad otseselt või kaudselt kolmandat isikut; h) nad on ühe ja sama perekonna liikmed (ELT L 343, 29.12.2015, lk 558). Isikud loetakse ühe ja sama perekonna liikmeteks ainult siis, kui nad on sugulussuhetelt: i) abikaasad, ii) vanem ja laps, iii) vend ja õde (sealhulgas poolvend ja -õde), iv) vanavanem ja lapselaps, v) onu või tädi ja õe- või vennalaps, vi) ämm või äi ja väimees või minia, vii) abikaasa vend või õde ja õe või venna abikaasa. Vastavalt Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) artikli 5 lõikele 4 tähendab „isik“ füüsilist isikut, juriidilist isikut ja mis tahes isikute ühendust, kes ei ole juriidiline isik, kuid kes saab liidu või siseriikliku õiguse kohaselt teha õigustoiminguid (ELT L 269, 10.10.2013, lk 1).

---

MUUD AKTID

Euroopa Komisjon

| 14.4.2023 | ET | Euroopa Liidu Teataja | C 130/20 |
| --- | --- | --- | --- |

14.4.2023

ET

Euroopa Liidu Teataja

C 130/20

---

Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti a kohase nimetuse registreerimise taotluse avaldamine

(2023/C 130/08)

Käesoleva dokumendi avaldamine annab õiguse esitada taotluse kohta vastuväiteid Euroopa Parlamendi ja nõukogu määruse (EL) nr 1151/2012 (1) artikli 51 kohaselt kolme kuu jooksul alates käesoleva dokumendi avaldamise kuupäevast.

KOONDDOKUMENT

„VACA DE EXTREMADURA“

ELi nr: PGI-ES-02619 – 14.7.2020

KPN ( ) KGT (X)

1.   [KGT] nimetus

„Vaca de Extremadura“

2.   Liikmesriik või kolmas riik

Hispaania

3.   Põllumajandustoote või toidu kirjeldus

3.1.   
  Toote liik

Klass 1.1. Värske liha (ja rups)

3.2.   
  Punktis 1 esitatud nimetusele vastava toote kirjeldus

Rümpade, poolrümpade, veerandrümpade, tükkide, filee ja jaotustükkidena turustatavate lehmade värske liha ja rups nimetusega „Vaca de Extremadura“.

Liha saadakse Extremadura autonoomses piirkonnas kasvatatavatelt peamist tõugu veistelt. Need on kohalike tõugude Avileña-Negra Ibérica, Retinta, Morucha, Blanca Cacereña, Berrenda en Negro ja Berrenda en Colorado veised, mis on kas puhtatõulised või omavahel ristatud, samuti nende tõugude veised, mis on kantud Hispaania ametlikku tõuraamatusse kategoorias „väljakujunenud“, nimelt Charolais, Limousin ja Blonde d’Aquitaine, ning nende tõugudega ristatud tõud.

Vanuse ja tapaeelse tootmismeetodi poolest kasutatakse ainult üht liiki loomi:

„vaca“ (lehm): emasloom, kes on tapmise ajal vähemalt 48 kuu vanune ja jõudnud paljunemisikka.

Toote põhiomadused, nagu organoleptilised omadused, lihakus, rasvasus ja pH, moodustavad koos järgmise kaubandusliku kategooria:

„Vaca de Extremadura“: liha värvus ulatub kirsipunasest lillakaspunaseni, rasva värvus kreemikasvalgest kollakani. Liha on puudutades tihke ja kergelt niiske, peene tekstuuriga ja suurema lihasesisese rasvasisaldusega (peente triipudega ja marmorjas). Lihal on loomarasva lõhn, see on mahlakas ning sellel on tugev ja püsiv veiselihamaitse.

| — | Rümba lihakus: klassid E, U, R ja O. |
| --- | --- |

—

Rümba lihakus: klassid E, U, R ja O.

| — | Rasvasus: klassid 4, 3 ja 2. |
| --- | --- |

—

Rasvasus: klassid 4, 3 ja 2.

| — | pH: vastab kvaliteetse liha suhtes kohaldatavatele kehtivatele õigusaktidele. |
| --- | --- |

—

pH: vastab kvaliteetse liha suhtes kohaldatavatele kehtivatele õigusaktidele.

Liha tuleb müüa jahutatult ning seda ei tohi tootmis- või turustamisprotsessi üheski etapis külmutada.

3.3.   
  Sööt (üksnes loomse päritoluga toodete puhul) ja tooraine (üksnes töödeldud toodete puhul)

Lehmi söödetakse kogu nende tootliku eluea jooksul ekstensiivse loomakasvatussüsteemi alusel, mille puhul on vähemalt 30 % nende söödast rohumaasööt (rohi, tera- ja kaunvili) ning kasutatakse muid põllumajanduslikke ressursse, nagu dehesa’d (puiskarjamaad) ja dehesa-tüüpi maastikud. Vajaduse korral võib sellele lisada segasööta ja kuivsööta (õled, hein ja erandjuhtudel teraviljavarud).

Võttes arvesse, et loomade liha seisund ja rümpade rasvasus avaldavad positiivset mõju kaitstud geograafilise tähisega liha „Vaca de Extremadura“ kvaliteedile, soovitatakse tapaeelset nuumamisperioodi, mis määratakse kindlaks aastaaja järgi.

Vähemalt 60 % kasutatavast söödast peab olema pärit kaitstud geograafilise tähisega toote geograafilisest piirkonnast.

Loomsetest kõrvalsaadustest saadud toodete kasutamine on sõnaselgelt keelatud. Kasutatav segasööt peab olema kantud reguleeriva asutuse poolt lubatud söötade loetellu kooskõlas sööda spetsifikaadiga.

3.4.   
  Täpsustage tootmise erietapid, mis peavad toimuma määratletud geograafilises piirkonnas

Selliste lehmade, kellelt saadakse liha „Vaca de Extremadura“, sünd, kasvatamine, nuumamine ja tapmine peab toimuma määratletud geograafilises piirkonnas, et säilitada toote eripära ning kontrollida tootmistingimusi ja jälgitavust.

3.5.   
  Sellise toote viilutamise, riivimise, pakendamise jm erieeskirjad, millele registreeritud nimetus viitab

–

3.6.   
  Sellise toote märgistamise erieeskirjad, millele registreeritud nimetus viitab

Jaotustükke tuleb turustada reguleeriva asutuse väljastatud identifitseerimismärgisega.

Lisaks tootele kinnitatud märgistusele on iga poolrümba, veerandrümba ja/või esmase jaotustükiga kaasas sertifikaat, mis sisaldab teavet päritolupõllumajandusettevõtte kohta, looma andmeid ja liigitust, tapavanust ja -kuupäeva ning teavet tapamaja ja liigituse kohta.

Lisaks kohustuslikele märgetele peavad märgistusel olema ka järgmised andmed: kaitstud geograafilise tähise „VACA DE EXTREMADURA“ identifitseerimisandmed ja logo ning jälgitavusandmed.

Kaitstud geograafilise tähise „VACA DE EXTREMADURA“ logo

Image 1

4.   Geograafilise piirkonna täpne määratlus

Geograafiline piirkond, mille suhtes kaitstud geograafilist tähist „Vaca de Extremadura“ kohaldatakse, hõlmab kogu Extremadura autonoomset piirkonda.

5.   Seos geograafilise piirkonnaga

Kaitstud geograafiline tähis „Vaca de Extremadura“ põhineb liha eripäral ja geograafilisel päritolul.

5.1.   
  Geograafilise piirkonna eripära

Extremadura autonoomne piirkond asub Edela-Hispaanias Pürenee poolsaarel ja selle pindala on 41 635 km2, millest umbes 14 300 km2 on dehesa’d ja dehesa-tüüpi maastikud.

Extremaduras kasvatavad koduloomad on peamiselt kohalikku tõugu, mis on tihedalt seotud piirkonna kõige tüüpilisema keskkonnaga (dehesa). Kuna kõik need liigid on vastupidavad ja võimelised kohanema keerulise keskkonnaga, aitavad nad säilitada ja parandada ökosüsteemi, väetada mulda, parandada karjamaade kvaliteeti ja aeglustada võsa pealetungi.

Sademete hulk on aasta jooksul väga ebaühtlane – kõige sagedamini sajab sügisel ja kevadel – ning erineb aastati märkimisväärselt.

Dehesa kliimat iseloomustab kuivaperiood, mis tähendab karjamaa varajast kuivamist.

Kaitstud geograafilise tähisega „Vaca de Extremadura“ hõlmatud tõud on äärmuslike temperatuuri- ja sademetingimustega parimal võimalikul viisil kohanenud, kuna nad on võimelised vastu pidama nii külmale kui ka kuumusele ning põuaperioodidel esinevale veenappusele.

Kaitstud geograafilise tähisega „Vaca de Extremadura“ hõlmatud veisekasvatusettevõtete jaoks on dehesa’d ja dehesa-tüüpi maastikud tähtsaimaks ökosüsteemiks.

Dehesa on üks kaitstud geograafilisele tähisele „Vaca de Extremadura“ iseloomulikke süsteeme Extremadura ekstensiivses loomakasvatuses, mida iseloomustab karjatamine suurtel maa-aladel. Tänu kasvatatavate tõugude vastupidavusele on loomakasvatus nendes piirkondades keskkonnaga hästi kohanenud. Karm kliima ja toitainevaesed, kehva kvaliteediga mullad on piiranud maaharimist, mille on suures osas asendanud loomakasvatus.

Kogu sellel ökosüsteemil on positiivne mõju toote omadustele.

5.2.   
  Toote eripära

Kaitstud geograafilise tähisega lehmaliha „Vaca de Extremadura“ iseloomustavad kirsipunasest lillakaspunaseni ulatuv värvus, siledad ja marmorjad triibud ning kreemikasvalgest kollakani ulatuva värvusega rasv ning see on tugeva tekstuuriga ja puudutades tihke. Samuti on selle eripäraks loomarasva lõhn, mahlakus ning tugev ja püsiv veiselihamaitse.

Toote „Vaca de Extremadura“ värvus tuleneb suuremast müoglobiini kontsentratsioonist lihas. See on tingitud mitmest tegurist, sealhulgas loomakasvatussüsteemist, mis eeldab suuremat füüsilist aktiivsust toidu otsimisel. Kõik need tegurid koos mõjutavad liha soovitavaid ja eripäraseid omadusi, nagu rasva kreemjast kollakasvalgeni ulatuv värvus, mis tuleneb karoteenide ja muude pigmentide kogunemisest, ning liha tekstuur, mis on tihke, kuid tänu suuremale lihasesisesele rasvasisaldusele märgatavalt mahlakas. Rasvasisaldus on ühtlaselt jaotunud marmorja või lihasesisese rasvana, mis annab lihale „Vaca de Extremadura“ sellele iseloomulikud omadused nii selle toiteväärtuse kui ka organoleptiliste omaduste poolest.

5.3.   
  Põhjuslik seos geograafilise piirkonna ja toote erilise kvaliteedi, maine või muude omaduste vahel

Kaitstud geograafilise tähisega „Vaca de Extremadura“ hõlmatud toote kvaliteet tuleneb ekstensiivsest loomakasvatusest dehesa’del ja dehesa-tüüpi maastikel. See võimaldab tagada kõrgetasemelise loomade heaolu, kuna tootmisega seotud stress on palju väiksem ja korrapäraselt järgitakse imetamisperioode, mis annab tootele ainulaadsed omadused, mida hindab kõrgelt nii siseriiklik kui ka Euroopa lõpptarbija.

Tänu mitmekesisele maastikule ja naaberpiirkondadest pärit rändkarjade mõjule on geograafilises piirkonnas palju erinevaid ekstensiivselt kasvatatavaid veisetõuge. Need tõud on täielikult kohanenud äärmuslike ilmastikutingimustega ning nende areng ja kohanemine on parandanud nende liha omadusi, mis võimaldab lihal konkureerida seeläbi mis tahes muu päritoluga lihaga. See on aidanud toetada maaelanikkonda ning sel kanda kinnitada, luues vaestele põllumajanduskogukondadele majanduslikku väärtust ning andes majanduslikku ja sotsiaalset kasu.

Tootmissüsteemid ja loomakasvatustavad peavad toetama keskkonnakaitset, loomade heaolu ning tagama terviseohutuse vastavalt Extremadura ekstensiivsetele loomakasvatustavadele ja kehtivatele õigusaktidele.

Toote „Vaca de Extremadura“ tootmiseks rakendatavatel loomakasvatussüsteemidel on ainulaadsed omadused võrreldes teiste Hispaania karjakasvatuspiirkondadega ja veelgi enam võrreldes teiste ELi liikmesriikidega. Need erinevused tulenevad suuresti asjaolust, et ekstensiivsed loomakasvatussüsteemid on Extremaduras väga tähtsad, kuna need hõlmavad suurt pindala ja võimaldavad ühendada loomakasvatuse keskkonnakaitsega.

Neid tegureid on selgitatud mitmes Extremadura ülikooli Cácerese veterinaarmeditsiini teaduskonna toidutehnoloogia osakonna uuringus. Samuti soodustab kõrgem tapavanus koos asjaomase loomakasvatussüsteemiga looduslike antioksüdantide (tokoferoolid ja karoteenid) kogunemist lehmade toidust, need annavad lihale tapmisele järgneva laagerdumis- ja hoiustamisprotsessi ajal stabiilsema punase värvuse.

Liha „Vaca de Extremadura“ rasvasisaldusel ning selle struktuuril ja koostisel on selged iseloomulikud omadused. Loomakasvatussüsteem ja kõrgem tapavanus soodustavad suuremat rasvasisaldust, mis on jaotunud ühtlasemat, eelistatavalt marmorja või lihasesisese rasva kujul. Loomade söödavaliku tulemusena tekivad eristavad muutused rasva koostises ja omadustes, mis tulenevad nimetatud ühendite lisandumisest ja kogunemisest. Kõige tähelepanuväärsemad näited selle mõjust liha toiteväärtusele ja organoleptilistele omadustele on oomega-3-rasvhapete, konjugeeritud rasvhapete, karotenoidide, tokoferoolide ja muude ühendite suurem sisaldus rasva seebistumatus fraktsioonis, nagu neofütadieen või gamma-tokoferool, mis võib viidata ekstensiivsetes loomakasvatustingimustes toidetavatele, liha „Vaca de Extremadura“ andvatele lehmadele omastele sööda- ja kasvatussüsteemidele. Kõik need tegurid koos mõjutavad liha soovitavaid ja eripäraseid omadusi, nagu rasva kreemjast kollakasvalgeni ulatuv värvus, mis tuleneb karoteenide ja muude pigmentide kogunemisest, ning liha tekstuur, mis on tihke, kuid tänu suuremale lihasesisesele rasvasisaldusele märgatavalt mahlakas.

Ekstensiivse loomakasvatuse tingimustes toidetavate, liha „Vaca de Extremadura“ andvate lehmade rasvas sisalduvate antioksüdantide olemasolu muudab liha lõhna- ja maitseomadusi. Seega, lisaks sellele, et need lehmade toidust saadavad ühendid toimivad meeldivate ja eripäraste lõhnaomadustega ühendite võimalike lähteainetena, muudavad need laagerdumise ja toiduvalmistamise ajal oksüdeerumisreaktsioone, ennetades ebasoovitavatest lipiidide oksüdatsiooniprotsessidest tulenevat ebanormaalset lõhna ning soodustades toiduvalmistamisel ekstensiivselt toodetud lihale „Vaca de Extremadura“ iseloomulikku intensiivset lõhna ja maitset.

Extremadura autonoomse piirkonna Cáceresi provintsi veised moodustavad 13,9 % riigis kasvatatavatest veistest, samal ajal kui Badajozi provintsis on see näitaja 8,1 %.

Künnirakendid olid Extremaduras 13. sajandi alguses levinud vaatepilt. Veised olid suurepärased veoloomad ja neid tapeti liha pärast ainult siis, kui nad ei olnud enam võimelised töötama. Oli ka loomi, keda kasvatati üksnes liha saamiseks ning kes tapeti, kui nad olid saavutanud suurima kaalu.

Extremaduras koosnes valdav osa künnirakenditest lehmadest, mis tähendab, et neist saadav majanduslik kasu oli kolmekordne: veoloomad, vasikakasvatus ja lõpuks nende liha.

Ka gastronoomia arvukatest retseptidest võib leida viiteid, mis seovad Extremadurase köögi veiselihaga, nagu lengua estofada con gurumelos (gurumelo seentega hautatud keel) (Bergenal de la Sierra tüüpiline retsept), riñones de vaca extremeña con setas (Extremadurase veiseneerud seentega), callos de vaca extremeña en salsa blanca (Extremadurase veiserups valges kastmes), sesos de vaca extremeña con tocino (Extremadurase veiseaju peekoniga) ja cocido alentejano con carne de vaca extremeña (Alentejo hautis Extremadurase veiselihaga) (Chelese provintsi tüüpiline retsept). („Recetario de cocina extremeña. Estudio de sus orígenes“ („Extremadurase retseptiraamat: uurimus päritolu kohta“), Cofradía Extremeña de Gastronomía, Universitas Editorial, 1985).

Luján ja Perucho nimetavad Extremadurase kööki ehedaks, tagasihoidlikult lihtsaks ja kasinaks [...] tänu selle suurepärastele roogadele, mis on seotud lambakasvatuse, maaelu ja jahipidamisega, nagu näiteks veisekoot ja Extremadurase veise luuüdi [...] („El libro de la cocina española. Gastronomía e historia“ („Hispaania köök. Gastronoomia ja ajalugu“), Néstor Luján ja Juan Perucho, Danae, 1972).

Chuletas de vaca a la extremeña (Extremadurase stiilis veiselihakotletid) („Gran Enciclopedia de la Cocina“ („Suur köögientsüklopeedia“), ABC, 1994, Ediciones Nobel S.A., Madrid) või entrecot al modo de Cáceres (Cácerese stiilis antrekoot) („Cocina Extremeña“ („Extremadurase köök“), Teclo Villalón and Pedro Plasencia, 1999, Editorial Everest). Lomo de vaca extremeña con sal de Añana (Extremadurase veisefilee Añana soolaga) („La cocina de Gibello“ („Gibello köök“), veebisait)

„Recetarios Manuscritos: cocina y alimentación en la baja Extremadura (1860–1960): estudios y recetas“ („Käsitsi kirjutatud retseptiraamatud: toit ja toiduvalmistamine Alam-Extremaduras (1860–1960): uuringud ja retseptid“), Andrés Oyola Fabian.

Viide avaldatud spetsifikaadile

https://www.juntaex.es/documents/77055/621148/Solicitud+IGP+Vaca+de+Extremadura.+Pliego+condiciones.pdf/06c3c70b-c0b4-27f9-4df3-795006e415af?t=1666696153740

---

(1)  ELT L 343, 14.12.2012, lk 1.

---